సన్ ఆఫ్ సర్దార్ 2

సన్ ఆఫ్ సర్దార్ 2 2025లో విడుదలైన హిందీ సినిమా. దేవగన్ ఫిల్మ్స్ & జియో స్టూడియోస్ బ్యానర్‌లపై అజయ్ దేవ్‌గన్ , జ్యోతి దేశ్‌పాండే , ఎన్ఆర్ పచిసియా & ప్రవీణ్ తల్రేజా నిర్మించిన ఈ సినిమాకు విజయ్ కుమార్ అరోరా దర్శకత్వం వహించాడు. 2012 చిత్రం సన్ ఆఫ్ సర్దార్‌కు సీక్వెల్ గా నిర్మించిన సినిమాలో అజయ్ దేవ్‌గన్, మృణాల్ ఠాకూర్, రవి కిషన్, సంజయ్ మిశ్రా ప్రధాన పాత్రల్లో నటించగా ప్రధాన ఫోటోగ్రఫీ జూలై 2024లో ప్రారంభమై లండన్‌లోని ఎడిన్‌బర్గ్, భారతదేశంలోని చండీగఢ్‌లలో షూటింగ్ జరిగింది. 

ఈ సినిమా మొదట 25 జూలై 2025న విడుదల చేయాలని నిర్ణయించిన అనివార్య కారణాల వల్ల వాయిదా పడి ఆగస్టు 1న విడుదలైంది. 

సన్ ఆఫ్ సర్దార్ 2 సినిమా సెప్టెంబర్ 26 నుండి నెట్‌ఫ్లిక్స్ ఓటీటీలో స్ట్రీమింగ్ ప్రారంభమైంది. 
కథ
జస్సీ (అజయ్ దేవగణ్)కు వీసా రావడంతో తన భార్య డింపుల్ (నీరు బజ్వా) దగ్గరకు వెళతాడు. ఇంగ్లాండ్ వెళ్లిన తర్వాత జస్సీని విడాకులు ఇవ్వమని కోరుతుంది డింపుల్. ఆ బాధలో ఉన్న అతనికి పాకిస్తాన్‌కు చెందిన రబియా (మృణాల్ ఠాకూర్) పరిచయం అవుతుంది. రబియా (మృణాల్ ఠాకూర్) సవతి కుమార్తె సబా (రోషిణీ వాలియా)  ఇంగ్లాండ్‌లో సెటిలైన సర్దార్ కుటుంబంలో అబ్బాయిని ప్రేమిస్తుంది. సబా పెళ్లి కోసం రబియాకు భర్తగా నటించడానికి జస్సీ అంగీరిస్తాడు. తానొక కల్నల్ అని అబద్ధం చెబుతాడు. తన కుమారుడిని ప్రేమించిన అమ్మాయి భారతీయురాలు కాదని, పాకిస్తానీ అని రాజా (రవి కిషన్)కు తెలిసిందా ? లేదా ? జస్సీ - రబియా నిజంగా భార్యాభర్తలు కాదని అందరికీ తెలిసిందా ? లేదా ? చివరకు ఏమైంది ? అనేదే మిగతా సినిమా కథ.
నటీనటులు
 జస్విందర్ "జస్సీ" సింగ్ రంధవాగా అజయ్ దేవ్‌గణ్
 రబియాగా మృణాల్ ఠాకూర్
 రాజాగా రవి కిషన్
 డింపుల్ గా నీరూ బజ్వా
 గుల్ గా దీపక్ డోబ్రియాల్
 మెహ్విష్ గా కుబ్రా సైట్
 డానిష్ పాత్రలో చంకీ పాండే
 రంజిత్ సింగ్ గా శరత్ సక్సేనా
 రబియా తండ్రిగా రంజీత్
 టోనీగా ముకుల్ దేవ్
 టిట్టుగా విందు దారా సింగ్
 సబాగా రోష్ని వాలియా
 బంటు పాండేగా సంజయ్ మిశ్రా
 ప్రేమలతగా అశ్విని కల్సేకర్
 గోగ్గిగా సాహిల్ మెహతా
 జస్సీ తల్లి బెబేగా డాలీ అహ్లువాలియా
 కేశవ్ గా నల్నీష్ నీల్
 త్యాగిగా శ్రీకాంత్ వర్మ
 గురు రంధవా "ది పో పో పాట"లో (ప్రత్యేక పాత్ర)

పాటలు

మూలాలు

బయటి లింకులు